laion/Wikipedia-Exotic huggingface dataset:
T-Mobile ארנה

T-Mobile ארנה (באנגלית: T-Mobile Arena) היא זירה רב-תכליתית בלאס וגאס, נבדה, ארצות הברית. היא נפתחה ב-6 באפריל 2016, ומאז משמשת כאולם הביתי של קבוצת ההוקי וגאס גולדן נייטס מהNFL. T-Mobile ארנה אירחה אירועי ספורט ובידור שונים, כשהאחרונים כוללים קונצרטים, תערוכות פרסים ותחרויות יופי. הזירה אירחה גם אירועי ספורט קרבי שונים, כולל אמנויות לחימה מעורבות (MMA), אגרוף, והיאבקות מקצועית. הUFC חתם על הסכם שכירות לטווח ארוך עם T-Mobile Arena ב-2017, במסגרתו היא הסכימה לארח ארבעה אירועים בשנה בשבע השנים הבאות. בשנת 2007, הודיעו כי יבנה זירה של 20,000 מושבים מאחורי מלונות הקזינו באלי'ס ופריז. התוכניות המקוריות היו להתחיל את הבניה ביוני 2008 ולסיים את הזירה ב-2010, אך הפרויקט נתקע ועד 2009 אפילו לא ערכו בדיקת תנועה למרות שהיה ממוקם ליד צומת סואן. בשנת 2010, התוכניות שונו לבניה באזור מאחורי הארמון הקיסרי. עם זאת, לאור המימון שידרוש מיסוי מיוחד, ההתנגדות של מחוז קלארק בנוגע לשימוש בכספי ציבור לפרויקט זה עיכבה אותו עוד יותר. לבסוף הפרויקט התחיל ב-1 במאי 2014, בהתחלה עם הריסתם של מבנים קיימים וחפירה של שטח עגלגל לזירה. קורת הפלדה הסופית של המבנה הוצבה ב-27 במאי 2015. בינואר 2016 הודיעה T-Mobile US כי רכשה את זכויות השיום לזירה החדשה בחוזה רב שנתי. הפתיחה החגיגית של הזירה נערכה ב-6 באפריל 2016, עם קונצרט של ילידי לאס וגאס הקילרס, שמיר וויין ניוטון. מבט מפנים הזירה, ב-31 במרץ 2016 מבט מפנים במהלך משחק הוקי ה-T-Mobile ארנה בלילה הופעה של U2 ב-T-Mobile Arena מבט מבחוץ על ה- T-Mobile ארנה בנוסף למשחקי הגולדן נייטס ואירועי UFC, מספר אירועי ספורט מרכזיים נערכו בזירה, כולל משחקי אגרוף כמו קנלו אלווארז נגד גנאדי גולובקין ופלויד מייוות'ר ג'וניור נגד קונור מקגרגור. בזכות זכיית הגולדן נייטס בגמר המערב 2017-18, היא גם אירחה שלושה משחקים בגמר גביע סטנלי 2018, בין הגולדן נייטס לוושינגטון קפיטלס, כולל את המשחק החמישי על גביע שהעניק לקבוצה מהבירה את גביע סטנלי הראשון בתולדות המועדון. ובנוסף גם שלושה משחקים בגמר גביע סטנלי 2023 בין הגולדן נייטס לפלורידה פנטרס. כמו כן בשנת 2023 התקיים בזירה משחקי הפיינל פור של טורניר אמצע ההעונה הראשון בהיסטורית ה-NBA. "Vegas, baby? Arena envisioned to draw pro team to city". ESPN. 23 באוגוסט 2007. {{cite web}}: (עזרה) "Insiders Tight Lipped on Las Vegas Arena". 8NewsNow.com. 20 בינואר 2009. אורכב מ-המקור ב-14 באפריל 2015. נבדק ב-7 באפריל 2015. {{cite web}}: (עזרה) Las Vegas foundation drops arena effort Snel, Alan (1 במאי 2014). "Shovels in the Ground, Confetti in the Air as MGM/AEG Arena Construction Begins". Las Vegas Review-Journal. נבדק ב-8 במאי 2014. {{cite news}}: (עזרה) Snel, Alan (27 במאי 2015). "Construction workers install final beam at MGM arena". Las Vegas Review-Journal. נבדק ב-8 ביולי 2015. {{cite news}}: (עזרה) "Introducing T-Mobile Arena in Las Vegas". T-Mobile US. 7 בינואר 2016. נבדק ב-25 במאי 2016. {{cite news}}: (עזרה) Snel, Alan (7 בינואר 2016). "T-Mobile buys naming rights to new Las Vegas arena". Las Vegas Review-Journal. נבדק ב-24 בפברואר 2018. {{cite news}}: (עזרה) Casper, Ashley (1 באפריל 2016). "What others are saying about T-Mobile Arena". Las Vegas Review-Journal. News + Media Capital Group LLC. נבדק ב-2 באפריל 2016. {{cite web}}: (עזרה)
שמורת הטבע רפטק

שמורת הטבע רפטק (בטורקמנית: Repetek goraghanasy) היא שמורת טבע מדברית במחוז לבאפ בטורקמניסטן, במזרח מדבר קאראקום, סמוך לנהר אמו דריה. היא שוכנת כ-70 קילומטרים דרומית לטורקמנאבאט וידועה בזכות ה"זמזן" (כוח אפור). היא הוקמה בשנת 1928 למחקר ושימור של מערכת אקולוגית של מדבר חול, היא משתרעת על שטח של 346 קילומטרים רבועים. השמורה צורפה לאתר המורשת העולמית מדבריות החורף הקרים של טוראן של ארגון אונסק"ו שהוכרז בספטמבר 2023 במהלך המושב ה-45 של ועדת המורשת העולמית בריאד בערב הסעודית. הנוף של השמורה צחיח, עם דיונות חול רחבות בגובה של כ-15–20 מטרים ואורך של 8–10 קילומטרים באזורים רבים, שטחים נרחבים של דיונות חול ושקעים דמויי עמקים. גובה ממוצע 185–200 מטרים מעל גובה פני הים. חמד שחור (אנ'), נדיר ברוב חלקי מרכז אסיה מכסה כ-4.5% משטח השמורה. לקרקעות יש תת-קרקע חולית, אך בתוך השמורה צומחים "21 מיני עצים, 104 מיני עשבים, 8 מיני פטריות, מין אחד של אזוב, 68 מיני אצות קרקע ו-197 מיני פטריות". התחנה המדעית של מדבר החול רפטק אורגנה ב-1912 בהחלטת החברה הגאוגרפית הרוסית, והשמורה הוקמה ב-1928 על בסיס התחנה המדעית. במהלך התקופה הסובייטית השמורה הייתה שייכת למכון המדבריות של האקדמיה למדעים של הרפובליקה הסובייטית של טורקמניסטן. רשימת הפרסומים המדעיים הנוגעים לתחנת מדבר החול רפטק ושמורת הביוספרה מאז 1982 עד 1991 כוללת כ-250 מאמרים (30% על מבנה נוף וגאוגרפיה, 20% על בוטניקה ו-50% על זואולוגיה). המכון למדבריות, צמחייה ובעלי חיים של האקדמיה למדעים של טורקמניסטן הוקם בשנת 1962 כדי ללמוד על דרכים לטייב אדמות מדבריות לשימוש כלכלי בשמורה. במקום קיים מוזיאון. שמורת הביוספרה המדינתית רפטק היא חלק מאזור עופות חשוב (אנ') (IBA) ומאז 1979 נמצאת בפיקוח של אונסק"ו, אך "האתר נמצא בניהולו של המשרד להגנת הטבע של טורקמניסטן". השמורה "תומכת במכלול השלם ביותר של מיני עופות האופייניים למדבר החול של הקאראקום" ו"יש בה אוכלוסייה חשובה של צבי הזפק (Gazella subgutturosa) אשר רשום כפגיע (VU) ברשימה האדומה של IUCN". שמורת הביוספרה המדינתית רפטק היא בעלת אקלים מדברי (סיווג האקלים BWk בשיטת קפן), עם חורפים קרירים וקיץ חם מאוד. כמות המשקעים היא בדרך כלל מועטה ולא קבועה, והם יורדים בעיקר בחודשי החורף והסתיו. ב-28 ביולי 1983, נמדדה בשמורת הביוספירה המדינתית רפטק טמפרטורה של 50.1 מעלות צלזיוס, שהיא הטמפרטורה הגבוהה ביותר שנרשמה אי פעם בטורקמניסטן ובברית המועצות לשעבר, וגבוהה מהטמפרטורות הגבוהות שנרשמו אי פעם באירופה או באמריקה הדרומית. Nomination Text - UNESCO site Repetek Biosphere Reserve, Turkmenistan – UNESCO site Repetek Biosphere State Reserve – UNESCO site Cold Winter Deserts of Turan https://whc.unesco.org/en/tentativelists/5435/ Repetek Biosphere State Reserve] – UNESCO site Encyclopædia Britannica Brummell, Paul (2005). Turkmenistan. Bradt Travel Guides. p. 194. ISBN 978-1-84162-144-9. "Third National Communication of Turkmenistan Under the United Nations Framework Convention on Climate Change" (PDF). Ministry of Nature Protection of Turkmenistan. 2015. pp. 12–13. ארכיון (PDF) מ-25 באוקטובר 2016. {{cite web}}: (עזרה) "Report on implementation of the UNCCD in Turkmenistan". Ministry of Nature Protection of Turkmenistan. 2000. p. 7. אורכב מ-המקור ב-18 בנובמבר 2016. {{cite web}}: (עזרה)
Vultures (שיר)

"Vultures" הוא שיר של סופרגרופ ההיפ הופ האמריקאי ¥$, המורכב מהראפרים האמריקאים קניה וסט וטיי דולה סיין, בהשתתפות הראפרים האמריקאים באמפ ג'יי וליל דורק. זה הסינגל המוביל מתוך אלבומם המשותף של הצמד, Vultures 1. לאחר שהושמע בתוכנית Power 92 Chicago ברדיו WPWX שישה ימים לפני צאתו, הוא יצא באופן עצמאי על ידי הצמד ב-22 בנובמבר 2023. השיר נכתב על ידי וסט וטיי דולה סיין והופק על ידי השניים יחד עם אמבזה, גוסטב רודמן, אוג'יבולטה ו-Marlonwiththeglasses. ב-23 באוקטובר 2023, טיי דולה סיין הכריז על אלבומו המשותף עם וסט, תחת שם הצמד ¥$ לצד הכרזה על מסיבות האזנה. האירועים לא התקיימו. השיר "Vultures" הוכרז מאוחר יותר על ידי די ג'יי פאריס כי יושמע בתוכנית הרדיו שלו, Power 92 Chicago. בגרסה זו של השיר השתתפו וסט, טיי דולה סיין, באמפ ג'יי וליל דורק. השיר יצא לאור לפלטפורמות הסטרימינג ב-22 בנובמבר 2023, ללא ליל דורק. בעקבות תגובה של מעריצים להסרתו מהשיר, גרסה של השיר בהשתתפות דורק יצאה ב-23 בנובמבר 2023. "Vultures" מכיל מילים אודות אמירותיו האנטישמיות של וסט בעבר: "איך אני אנטישמי? זיינתי כלבה יהודיה" ("How I'm anti-semitic? I just fucked a Jewish bitch"). עם צאת השיר, המילים ספגו ביקורת מצד כלי תקשורת, שראו בהן אנטישמיות. מספר ימים לאחר מכן, עלה סרטון של וסט וכריס בראון יחד במסיבה בדובאי רוקדים וצוחקים יחד לצלילי השיר, שגרר גם הוא תגובה. מידע על הסינגל "Vultures" באתר מיוזיק בריינז מידע על היצירה "Vultures" באתר Discogs מידע על השיר "Vultures" באתר ספוטיפיי Peters, Mitchell (18 בנובמבר 2023). "Kanye West Asks 'How I'm Antisemetic?' on New Song 'Vultures' Featuring Ty Dolla $ign, Lil Durk & Bump J". Billboard (באנגלית אמריקאית). ארכיון מ-19 בנובמבר 2023. נבדק ב-22 בנובמבר 2023. {{cite journal}}: (עזרה) Atkinson, Katie (2023-10-24). "Ty Dolla $ign Announces 'Multi Stadium Listening Event' for Kanye West Joint Album". Billboard (באנגלית אמריקאית). ארכיון מ-18 בנובמבר 2023. נבדק ב-2023-11-22. {{cite journal}}: (עזרה) Earl, William (2023-11-18). "Kanye West Drops New Song 'Vultures,' First Track Since Antisemitic Meltdowns Ruined His Career". Variety (באנגלית אמריקאית). ארכיון מ-21 בנובמבר 2023. נבדק ב-2023-11-22. {{cite web}}: (עזרה) Moore, Sam (2023-11-22). "Lil Durk Seemingly Reacts To Being Cut From Kanye West & Ty Dolla $ign's 'Vultures' Single". HipHopDX (באנגלית). ארכיון מ-22 בנובמבר 2023. נבדק ב-2023-11-22. {{cite web}}: (עזרה) Cole, Alexander (2023-11-24). "Kanye West Re-Adds Lil Durk To "Vultures"". HotNewHipHop (באנגלית). נבדק ב-2023-11-24. ynet, "ז***תי כלבה יהודייה": קניה ווסט שוב מסתבך בשיר אחרי סערת האנטישמיות, באתר ynet, 18 בנובמבר 2023 מערכת תרבות ובידור, "בדיוק ז***תי כלבה יהודייה": קניה ווסט חוזר עם שיר חדש ואנטישמי, באתר חדשות 13, 19 בנובמבר 2023 מערכת mako מוזיקה, ‏קניה ווסט בשיר חדש: "איך אני אנטישמי? הרגע זיי**נתי כלבה יהודיה", באתר ‏מאקו‏, 19 בנובמבר 2023 השערורייה ממשיכה: קניה ווסט מופיע עם שירו האנטישמי בדובאי, באתר אייס, 25 בנובמבר 2023 מערכת mako מוזיקה, ‏אחרי השיר שעורר סערה: קניה ווסט נראה רוקד ומחייך לצלילי השיר על "הכלבה היהודיה", באתר ‏מאקו‏, 26 בנובמבר 2023 וואלה! סלבס‏, "אל תעירו את השדים שבי": כריס בראון מגיב להאשמות באנטישמיות, באתר וואלה, 27 בנובמבר 2023
חוף זיקים

חוף זיקים ליד קיבוץ זיקים, הוא חוף ים הנמצא כקילומטר וחצי מערבית לקיבוץ זיקים שבמישור החוף הדרומי, החוף נמתח מאזור התעשייה הדרומי של אשקלון ועד גבול ישראל – רצועת עזה בדרום, אורך החוף 4.3 קילומטרים. חוף זה הוא חוף הים הדרומי ביותר של חופי ישראל שלאורך הים התיכון, בחוף זה נשפך לים התיכון נחל שקמה. במהלך השנים בוצעו ניסיונות חדירה ימיים רבים של מחבלי גדודי עז א-דין אל-קסאם, הזרוע הצבאית של ארגון הטרור חמאס מרצועת עזה, ב-8 ביולי 2014, יומו הראשון של מבצע צוק איתן ניסו לחדור חמישה מחבלי חמאס לחוף על מנת לבצע פיגוע טרור באזור זיקים ובסיס צה"ל באזור. במתקפת הפתע על ישראל בשמחת תורה ה'תשפ"ד, 7 באוקטובר 2023, חדרו לחוף מחבלים רבים שביצעו את הטבח בחוף זיקים, בו נרצחו לפחות 19 אזרחים ישראלים, רוב המחבלים חוסלו שם, אך חלקם ששרדו המשיכו לבט"ר זיקים, ושם התרחש קרב זיקים בו נפלו 7 חיילי צה"ל ונהרגו כמה אזרחים שמצאו מקלט בבסיס. הטבח בחוף זיקים קרב זיקים
בוב קורלנד

רוברט אלברט קורלנד (באנגלית: Robert Albert Kurland;‏ 23 בדצמבר 1924 – 29 בספטמבר 2013) היה שחקן כדורסל אמריקאי ששיחק בקבוצת פיליפס 66ers ובנבחרת ארצות הברית בעמדת הסנטר. קורלנד נולד בסנט לואיס לאלברט ואדל. הוא למד בבית ספר התיכון ג'נינגס שם השתתף במסלול כדורסל. רבים מבני משפחתו של קורלנד לא סיימו תיכון, וקורלנד היה הראשון במשפחתו שלמד בקולג'. קורלנד היה חלק בלתי נפרד מהתארים הרצופים של הקבוצתו ב-NCAA בשנים 1945 ו-1946, ופעמיים רצוף נבחר לשחקן המצטיין של ליגת ה-NCAA, הוא עשה שיא עונתי של נקודות במצטבר של 643 נקודות, כולל 58 במשחק נגד אוניברסיטת סנט לואיס, במשחק בו שיחק לראשונה אד מקאולי. קורלנד ידוע כשחקן הראשון שהטביע במשחק כדורסל בקולג'. בקולג', קורלנד היה פעיל בפעילויות רבות בקמפוס, כולל מועצת הסטודנטים, עבורה כיהן כנשיא בשנים 1945 ו-1946. הוא סיים תואר ראשון במדעים. קורלנד מעולם לא שיחק כדורסל מקצועני, הוא ויתר על ההזדמנות לשחק ב-nba, כדי לשחק ב-A.A.U של פיליפס פטרוליום. קורלנד שיחק בין השנים 1946–1952 במדי פיליפס 66ers וזכה בשלוש אליפויות. באולימפיאדת לונדון 1948 הוא הוביל את נבחרת הכדורסל של ארצות הברית למדליית הזהב. הוא היה שני בנבחרת בנקודות (אחרי אלכס גרוזה) כאשר ארצות הברית ניצחה את צרפת במשחק על מדליית הזהב, 65–21. באולימפיאדת 1952 בהלסינקי נשא קורלנד את דגל ארצות הברית בטקס הפתיחה. הוא שוב היה כוח דומיננטי במשחק כאשר ארצות הברית ניצחה את ברית המועצות במשחק על מדליית הזהב, 36–25. קורלנד קיבל הכשרת ניהול לתואר שני באוניברסיטת סטנפורד. הוא היה לאיש מכירות בחברת הנפט פיליפס פטרוליום(אנ'), שם שיחק גם כדורסל בליגה למקומות עבודה, ולאחר מכן שימש כמנהל שיווק בכיר. הוא מילא מגוון תפקידים, ביניהם כאלה שאחראים לפיתוח תחנות הדלק בשירות עצמי, צמיחת חטיבות החקלאות והפלסטיק וניהול יוזמות שיווק. האחריות התאגידית שלו לקחה את משפחתו לדנבר, וויצ'יטה, ממפיס, סינסינטי ואטלנטה. בסופו של דבר, הוא חזר עם משפחתו לברטלסוויל באוקלאומה (אנ') שם שימש קורלנד כסגן ראש העיר וכחבר בוועדת העיר במשך מספר שנים. הוא פרש מפיליפס ב-1985. קורלנד נבחר להיכל התהילה של הכדורסל ב-1961. בשנת 1996 הוא נכנס להיכל התהילה הלאומי של הספורט הפולני-אמריקאי. קורלנד מת בביתו בפלורידה ב-29 בספטמבר 2013, בגיל 88. הוא הותיר אחריו את אשתו ברברה לה היה נשוי 62 שנים, ארבעת ילדיהם אלכס, רוס, דנה וברברה, ושבעה נכדים. מדיה וקבצים בנושא בוב קורלנד בוויקישיתוף בוב קורלנד, באתר "Find a Grave" (באנגלית) פרופיל, באתר Basketball-Reference פרופיל אולימפי, באתר olympedia.org פרופיל, באתר פיב"א פרופיל, באתר היכל התהילה של הכדורסל Robert Kurland Obituary (1924-2013) - Bartlesville, OK - Examiner-Enterprise, Legacy.com
טילה

האם התכוונתם ל... טיילה – זמרת-יוצרת דרום אפריקאית פרנץ טילה – צייר צ'כי שרלוטה טילה – שחקנית קולנוע גרמנייה טיל (פירושונים) טיליה תילה
מגיל

מגיל (באנגלית: Magill) הוא שם משפחה ממוצא אירי, ממקור דומה לשם מקגיל. האם התכוונתם ל... מגיל (אוסטרליה) (אנ') - פרוור של העיר אדלייד באוסטרליה אדי מגיל – שחקן ומאמן כדורגל צפון אירי ליז מגיל – משפטנית, פרופסורית ומנהלת אקדמית אמריקאית, כיהנה כנשיאת אוניברסיטת פנסילבניה
חמימות חולפת

"חמימות חולפת" הוא שיר שהוקלט על ידי הזמרת-יוצרת הישראלית דנה ברגר. הוא יצא לאור במאי 1998, בהוצאת חברת התקליטים NMC יונייטד אנטרטיינמנט, כסינגל השלישי מתוך האלבום. את השיר כתבה והלחינה ורד קלפטר להפקה מוזיקלית של יובל שפריר. השיר הגיע למקום ה-14 במצעד העברי השבועי של רשת ג'. השיר נכתב והולחן על ידי ורד קלפטר והופק על ידי יובל שפריר. אף על פי שהוא לא הצליח במצעדים השבועיים בישראל בתקופה בה יצא, הוא דורג במקום ה-31 בהמצעד העברי השנתי של רשת ג'. בשנת 2000 ביצעה ביחד עם המוזיקאי הישראלי חמי רודנר את "חמימות חולפת" בהופעה חיה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-400 אלף השמעות. הווידאו קליפ הרשמי של השיר פורסם לראשונה ביוטיוב ב-21 בפברואר 2011. הוא צולם בשחור-לבן בתל אביב-יפו. נכון לדצמבר 2023 עומד מונה הצפיות של הקליפ על למעלה מ-400 אלף צפיות. סרטון השיר "חמימות חולפת" באתר יוטיוב חמימות חולפת, 2013-03-03, נבדק ב-2023-12-11 חמימות חולפת – פזמונט, באתר pizmonet.co.il דנה ברגר וחמי רודנר - חמימות חולפת - מתוך הופעה באמפי וואהל - 2000, נבדק ב-2023-12-11 דנה ברגר - חמימות חולפת, נבדק ב-2023-12-11
אאוג'ניו הנקה

אאוג'ניו הנקה (באיטלקית: Eugenio Henke‏; 15 בנובמבר 1909 – 4 בפברואר 1990) היה אדמירל איטלקי אשר כיהן כראש מטה ההגנה (מקביל לרמטכ"ל) בין השנים 1972–1975. הנקה נולד בג'נובה ב-15 בנובמבר 1909. הוא למד באקדמיה הימית המלכותית בליבורנו, וב-1931 החל לשרת בצי המלכותי האיטלקי. עם פרוץ מלחמת העולם השנייה, הוא שימש כסגן מפקד המשחתת וינצ'נזו ג'יוברטי (Vincenzo Gioberti). הוא לחם בקרב כף מטפן, קרב קלבריה וקרב כף ספרטיבנטו. לאחר שאיטליה החליפה צדדים במלחמה בספטמבר 1943, הנקה הצליח להימנע מלכידה בידי הגרמנים, ולהוביל את המשחתת שלו לפורטו טורס שם נכנע לכוחות בעלות הברית. הנקה הצטרף לכוחות האיטלקיים שלחמו לצד בעלות הברית, ומונה למפקד רודפת הצוללות "סנט אפונסו". בנובמבר 1943 הוא מונה לראש אגף ההדרכה בפיקוד ספינות הטורפדו של הצי האיטלקי. הוא המשיך לכהן בתפקיד עד 1947, אז מונה לסגן ראש מטה ההגנה (מקביל לרמטכ"ל). בשנה שלאחר מכן הוא מונה למפקד פריגטה. בדצמבר 1951 הוא מונה למפקד שייטת הקורבטות ה-1. ב-1953 החל לשרת במשרד ההגנה. ב-1954 הוא מונה למפקד בסיס הצי ברומא. בדצמבר 1960 הוא הועלה לדרגת אדמירל עורפי. בדצמבר 1964 הוא הועלה לדרגת אדמירל די דיוויזיוני ומונה למפקד הדיוויזיה הימית ה-4. ב-1965 הוא מונה למפקד ה-SISMI (שירות המודיעין האיטלקי). בתקופת כהונתו כראש המודיעין, חקר הנקה את הפיצוץ בפיאצה פונטנה, שבו נהרגו 17 איש. ב-1970 הוא הועבר לשמש כמפקד מרכז הים התיכון של נאט"ו. ב-31 ביולי 1972 הוא מונה לראש מטה ההגנה (מקביל לרמטכ"ל). הוא כיהן בתפקיד עד 31 בינואר 1975. הוא היה הראשון בתולדות התפקיד, שהגיע משורות הצי. הוא נפטר ברומא ב-4 בפברואר 1990. מדיה וקבצים בנושא אאוג'ניו הנקה בוויקישיתוף אאוג'ניו הנקה באתר משרד ההגנה האיטלקי
אנדראה ויליונה

אנדראה ויליונה (באיטלקית: Andrea Viglione‏; 24 באוגוסט 1914 – 28 באפריל 1992) היה גנרל איטלקי שימש כמפקד כוחות היבשה האיטלקיים בין השנים 1973–1975, וכראש מטה ההגנה (מקביל לרמטכ"ל) בין השנים 1975–1978. ויליונה נולד בטורינו ב-24 באוגוסט 1914. בנובמבר 1934 הוא התגייס לצבא המלכותי האיטלקי. בדצמבר 1935 הוא הועלה לדרגת לוטננט משנה. בנובמבר 1936 הוא החל ללמוד באקדמיה הצבאית המלכותית במודנה. ביוני 1940 הוא השתתף בפלישה לצרפת והועלה לדרגת לוטננט. לאחר מכן השתתף במלחמת איטליה-יוון והועלה לדרגת קפיטנו. לאחר שאיטליה החליפה צדדים במלחמה, ויליונה הצליח להימנע מלכידה בידי הגרמנים, והצטרף לפרטיזנים. הוא המשיך להילחם עם הפרטיזנים עד סוף המלחמה, ובשלב מסוים מונה למפקד בריגדת הפרטיזנים "ואלה גרנה". לאחר סיום המלחמה, ויליונה התגייס מחדש לצבא האיטלקי. הוא למד בקורס המטה הכללי. ב-1952 הוא הועלה לדרגת מאיורו ומונה למפקד רגימנט הרגלים ה-70. באוגוסט 1956 הוא הועלה לדרגת קולונלו. ב-1959 הוא הועבר לפקד על רגימנט הרגלים ה-76. בדצמבר 1962 הוא הועלה לדרגת גנרל די בריגדה ומונה למפקד בריגדת הגרנדירים של סרדיניה. במאי 1969 הוא הועלה לדרגת גנרל די קורפו ומונה לראש מרכז הדלק של הצבא האיטלקי. ב-21 באפריל 1973 הוא מונה למפקד כוחות היבשה האיטלקיים. ב-31 בינואר 1975 הוא מונה לראש מטה ההגנה (מקביל לרמטכ"ל). הוא כיהן בתפקיד עד 31 בינואר 1978. הוא נפטר ברומא ב-28 באפריל 1992. מדיה וקבצים בנושא אנדראה ויליונה בוויקישיתוף אנדראה ויליונה באתר משרד ההגנה האיטלקי
ניתוק קשר (סיינטולוגיה)

ניתוק קשר במדורי הסיינטולוגיה, הוא ניתוק מוחלט של כל קשר בין אדם לחבר, עמית, או אף בן משפחה הנחשב כאנטגוניסט כלפי הכנסייה הסיינטולוגית. ביצוע ניתוק קשר בסיינטולוגיה הוא סוג של ריחוק חברתי. ניתוק הקשר נחשב כשיטה חשובה להסרת מכשולים לצמיחה הרוחנית של האדם. במקרים מסוימים, ניתוק הקשר בא לידי ביטוי בקרב הנישואים, מה שמפריד ילדים מהוריהם. צו הרחקה גירושים סיינטולוגים עצמאיים רון ל. הבארד מארק "מארטי" ראת'בון (אנ') – מקורב להנהלה שעבר לסיינטולוגים העצמאיים סיינטולוגיה ליאה רמיני המרכז הישראלי לנפגעי כתות מדיה וקבצים בנושא ניתוק קשר בוויקישיתוף Wallis, Roy(1977). הדרך לחופש מוחלט: ניתוח סוציולוגי של סיינטולוגיה . הוצאת אוניברסיטת קולומביה. ISBN 0231042000. OL 4596322M Jacobsen, Jonny (28 בינואר 2008). "אחיינית של מנהיג סיינטולוגיה תומכת בביוגרפיה של קרוז". סוכנות הידיעות הצרפתית . בארכיון מהמקורב-7 במרץ 2008 Robert Farley (24 ביוני 2006). "הבלתי אדם". St. Petersburg Times . עמ' 1א, 14א. בארכיון מהמקורב-16 במרץ 2018. אוחזר ב-25 ביוני 2006 "סיינטולוגיה ואני: תמליל". חדשות ה - BBC במאי, 2007. אוחזר ב-22 בדצמבר 2009 "פקידי בריטניה חששו 'רוע' של הכנסייה". חדשות BBC .BBC. 1 ביוני 2007. אוחזר ב-22 ביוני 2009 ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
התפרצות הר הגעש מאראפי (2023)

ב-3 בדצמבר 2023 התפרץ הר מאראפי, הר געש מורכב באי סומטרה באינדונזיה. האפר שהתפזר בעקבות ההתפרצות הגיע לגובה של עד 3,000 מטרים (10,000 רגל) באוויר, והנחית כמויות גדולות של אפר געשי במחוזות סמוכים. 23 מטיילים נמצאו מתים ליד לוע הר הגעש. הר מאראפי הוא הר הגעש המורכב הפעיל ביותר במערב סומטרה. ההר התפרץ ב-1979 (אנ'), אז מתו 60 בני אדם. לפחות אדם אחד נהרג בהתפרצות בשנת 1996. במהלך אפריל-מאי 2018 התרחשו מפולות אפר בדרום מזרח ההר. הר הגעש התפרץ בפעם האחרונה בינואר 2023 אך לא גרם לנפגעים. כ-1,400 איש חיים על מדרונות ההר בכפרים רובאי וגובאח קומנטיאנג, כ-5–6 קילומטרים (3.1–3.7 מיל) מהפסגה. ב-3 בדצמבר 2023 התפרץ הר מאראפי. ההתפרצות הטילה אפר לגובה של עד 3,000 מטרים באוויר, ואפר געשי נחת בכמה מחוזות סמוכים. ב-3–4 בדצמבר נצפו בסך הכל 46 התפרצויות ו-66 פיצוצים מנקודת התצפית של הר הגעש. אפר געשי נחת בכמה ערים במחוז מערב סומטרה כמו פדנג פנג'אג (אנ') ובוקיטינגי (אנ'), נפות פסמאן (אנ') ומערב פסמאן (אנ'). ההתפרצות נמשכה ארבע דקות ונרשמה תזוזה של 30 מילימטרים בסייסמוגרף. ההתפרצות התרחשה בזמן שמטפסים רבים שהו במורדות ההר. מתוך 75 מטיילים שטיפסו על ההר ב-2 בדצמבר, 49 פונו, שלושה נמצאו בחיים וחולצו, ו-23 נמצאו מתים. שנים עשר מהניצולים נפצעו. ההרוגים נמצאו ליד לוע הר הגעש, בעוד שהחיפושים אחר מטיילים נעדרים אחרים נקטעו בהתפרצויות משניות, כאשר גופת ההרוג האחרון התגלתה ב-6 בדצמבר. ההרוגים סבלו מכוויות קשות שמנעו את זיהויים, וחלק מהניצולים סבלו מכוויות ושברים. בתגובה להתפרצות, הרשויות המקומיות אסרו כל פעילות בטווח של 3 קילומטרים מהר הגעש. מסכות חולקו לתושבים, והם נדרשו להישאר בבית.  התפרצות הר הגעש מאראפי (2023), באתר ויקיחדשות, 15 בדצמבר 2023 Tanjung, Mardi Rosa (5 בדצמבר 2023). "More bodies found after sudden eruption of Indonesia's Mount Marapi, raising confirmed toll to 22". AP News. Associated Press. ארכיון מ-5 בדצמבר 2023. נבדק ב-5 בדצמבר 2023. {{cite web}}: (עזרה) כל רגע - אינדונזיה: הר הגעש המסוכן התפרץ במהלך השבת • צפו, באתר kore.co.il Muthiariny, Dewi Elvia (5 בדצמבר 2023). Bhwana, Petir Garda (ed.). "Mount Marapi Erupts 46 Times in 2 Days; SAR Team Postpones Evacuation". Tempo.co English. Tempo. ארכיון מ-6 בדצמבר 2023. נבדק ב-5 בדצמבר 2023. {{cite web}}: (עזרה) Romi, Ahmad (3 בדצמבר 2023). "Abu Vulkanik Letusan Gunung Marapi Mulai Dirasakan di Pasaman Barat". TribunPadang.com (באינדונזית). Tribunnews.com. ארכיון מ-6 בדצמבר 2023. נבדק ב-5 בדצמבר 2023. {{cite web}}: (עזרה) "Mount Marapi eruption: 11 hikers found dead on Indonesian volcano". The Guardian. ארכיון מ-2023-12-04. נבדק ב-2023-12-04. Wirawan, Jerome; Mateen, Zoya (5 בדצמבר 2023). "Mount Marapi: Indonesia volcano death toll rises to 22". BBC News. BBC. ארכיון מ-5 בדצמבר 2023. נבדק ב-5 בדצמבר 2023. {{cite news}}: (עזרה) "Marapi eruption: Hikers recount escape from 'Mountain of Fire'". BBC News (באנגלית בריטית). BBC. 9 בדצמבר 2023. נבדק ב-9 בדצמבר 2023. {{cite news}}: (עזרה)
בלילה (שיר של יצחק קלפטר ויעל לוי)

בַּלַּיְלָה הוא שיר בביצוע הזמרים הישראלים יצחק קלפטר ויעל לוי. יורם טהרלב כתב את השיר, ויצחק קלפטר הלחין אותו. השיר התמודד בפסטיבל הזמר והפזמון תש"ם (1980) והגיע למקום החמישי בתחרות. "בלילה" השתתף בפסטיבל הזמר והפזמון תש"ם (1980), שנערך ב־29 במרץ 1980. השיר מסמן את תחילת קריירת הסולו של יצחק קלפטר. קלפטר ויעל לוי כבר שיתפו פעולה קודם לכן במופע "שיחות סלון" של יהונתן גפן, וקלפטר גם הלחין (לאחר הפסטיבל) כמה שירים באלבום הבכורה של לוי. מחבר השיר, יורם טהרלב, בחן בשיר את נקודת המבט של ילדים, ששונה לדבריו מזו של מבוגרים: ישנם הרבה דברים שהילדים רואים ואנחנו לא רואים. וגם בסיפורים ובאגדות הם רואים ושומעים דברים אחרים לגמרי מהדברים שהאדם המבוגר שומע. השיר הזה, "בלילה" מנסה לספר את סיפורן של אגדות הילדים ואיך הן באמת קורמות עור וגידים. — יורם טהרלב אמיר שוורץ מ־ynet מנה את השיר בין עשרת השירים הגדולים של יצחק קלפטר, וכתב על הדואט של קלפטר ולוי: "השילוב בין הקול הצלול שלה, הקול העבה שלו, המילים היפות של יורם טהרלב לבין העיבוד התזמורתי המתבקש עם הכינורות, הולידו אחד מהשירים הכי יפים שהופיעו אי פעם בפסטיבל הזמר והפזמון. למרות שהשיר לא זכה בתחרות, קלפטר הבין שהוא בשל לצאת לדרך עצמאית". השיר הוצג ב"פינה לשיפוטכם" של "מקום בצמרת", מצעד הפזמונים השבועי של רשת ג', ב־1 באפריל 1980 והגיע בשיאו למקום השלישי ב־25 ביוני 1980. הוא יצא מהמצעד ב־13 באוגוסט 1980 בתום 16 שבועות צעידה. ב־2022 חידשו את השיר גיל בר הדס ואחותו רוני בר הדס במסגרת "יעלה ויבוא" – פרויקט המחווה לשירי טהרלב. אקורדי השיר "בלילה" באתר Tab4u סרטון השיר "בלילה" באתר יוטיוב מילות השיר "בלילה" באתר שירונט פסטיבל הזמר והפזמון | 1980, באתר כאן נתוני היצירה, באתר אקו"ם הזמר והפזמון הישראלי תש"מ 1980, באתר Discogs אמיר שוורץ, צליל מכוון: השירים הגדולים של יצחק קלפטר, באתר ynet, 8 בדצמבר 2022 יורם טהרלב, מבחר שירים | בלילה, באתר taharlev.com השיר מוצג ב"פינה לשיפוטכם" במצעד רשת ג', באתר פזמונט מיקום שיא במצעד השבועי של רשת ג' (3), באתר פזמונט השיר יוצא ממצעד רשת ג', באתר פזמונט רוני וגיל בר הדס - בלילה (מתוך פרוייקט "יעלה ויבוא"), סרטון בערוץ "צאן ברזל", באתר יוטיוב (אורך: 03:41)